Булстрад
„Булстрад“ е българско застрахователно и презастрахователно акционерно дружество в София, основано на 31 юли 1961 г. с Постановление №155 на Министерския съвет на Народна република България.

Дружеството е създадено с цел да обслужва застрахователно външнотърговския стокообмен, международния транспорт и туризъм, задграничната икономическа дейност (строителство, тъговия и пр.) и редица други български интереси в чужбина. Оттогава „Булстрад“ развива всички застрахователни и презастрахователни дейности, включително авиационно и морско застраховане, карго застраховане, имуществено застраховане, застраховане на МПС, строително–монтажни рискове, лично застраховане и други.

Дъщерни компании на ЗПАД „Булстрад“ са:
 „Булстрад Сървисиз енд Консултинг“ ООД (100%),
 „Булстрад Живот“ АД (90,09%),
 European Insurance and Reinsurance Brokers Ltd. (85%),
 „Булстрад – Здравно осигуряване“ АД (82,72%).

Застрахователната компания членува в много международни и български браншови организации:
 International Union of Marine Insurance (IUMI) – Международен съюз по морско застраховане, от 1974 година;
 International Union of Aviation Insurers (IUAI) – Международен съюз на авиационните застрахователи, от 1980 година;
 Council of Bureaux – Съвет на бюрата по международното споразумение „Зелена карта“, от 1971 година;
 Асоциация на българските застрахователи (АБЗ), от 1994 година;
 Българска търговско-промишлена палата;
 Фондация „Проф. д-р В. Гаврийски“.

Източници

Външни препратки 
 ЗАД „Булстрад Виена Иншуранс Груп“ АД

Застрахователни компании в София
Основани в България през 1961 година